BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/19674)
  + [Valencià](/va/acuerdo/19768)






Selector de idioma

Leer

* [Español](/es/acuerdo/19380)
* [Valencià](/va/acuerdo/19015)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021[Butlletí Oficial Universitat d'Alacant](/ca/Publicacion)
=================================================================================================================================================================================

Secretaria General

Butlletí Oficial Universitat d'Alacant





BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021

Data d'aprovació
:   24/11/2021

Data de publicació
:   25/11/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/19744)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/19712)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/19501)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021&url=https://www.boua.ua.es/va/acuerdo/19629)

**Títol:** BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 24 de novembre de 2021

BASES CONVOCATÒRIA AJUDES FUNDACIÓ BANC SABADELL PER A PRÀCTIQUES EXTERNES DE L'ALUMNAT DE LA UNIVERSITAT D'ALACANT 2021

PRIMERA - OBJECTE DE LA CONVOCATÒRIA

La present convocatòria està destinada a concedir ajudes als i les estudiants de la Universitat d'Alacant (UA) seleccionats per Fundació Banc Sabadell  per a realitzar una estada de pràctiques externes durant el curs 2021-22. Les ajudes són finançades per Fundació Banc Sabadell en el marc del conveni subscrit amb la Universitat d'Alacant el 5 d'octubre de 2021.

Amb aquest programa tant la Fundació Banc Sabadell com la Universitat d'Alacant volen enfortir la millora de l'ocupabilitat i l'accés a una ocupació de qualitat per al col·lectiu d'estudiants de la Universitat.

SEGONA - CONDICIONS DEL PROGRAMA

Les pràctiques podran dur-se a terme durant el curs 2021-22, amb una duració de 6 mesos ininterromputs, entre les dates de febrer de 2022 i el 30 de setembre  de 2022. La previsió és concertar 5 pràctiques.

Podrà optar a aquestes ajudes l'estudiantat matriculat en títols oficials de la UA (de grau, màster i doctorat) o en un màster propi en el curs 2021-2022 que haja participat en la Fase 1 del Programa de MENTORIZACIÓN I GESTIÓ DE TALENT UNIVERSITARI DE LA UNIVERSITAT D'ALACANT I LA FUNDACIÓ BANC SABADELL que es realitzarà per part del Centre de Competències Tecnològic d'Alacant (Banc Sabadell) durant els mesos d'octubre a novembre de 2021, i que haja sigut seleccionat per a les pràctiques per part d'un Comitè Mixt constituït per la Universitat d'Alacant, el Centre de Competències Tecnològic d'Alacant (Banc Sabadell) i la Fundació Banc Sabadell. Cadascuna de les parts integrants del Comitè designarà a dos membres.

TERCERA - QUANTIA DE L'AJUDA

L'import de cada ajuda serà de 650 euros bruts al mes

La dotació del programa, amb un total de 22.000 euros, serà sufragada amb càrrec al capítol 4 de crèdits del pressupost del Vicerectorat d'Estudiants i Ocupabilitat (1050.4B.0008).

La subvenció assignada s'ajustarà al que es disposa en la llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Aquestes ajudes són finançades per la Fundació Banc Sabadell, quedant en mans de la Universitat d'Alacant la gestió del pagament als estudiants i alta en la Seguretat Social corresponent i qualsevol altra obligació aplicable.

QUARTA - REQUISITS

- Ser nacional o resident permanent en algun estat de la UE durant el període de realització de la pràctica.

- Estar matriculat o matriculada en un grau, màster oficial o propi, o doctorat de la UA durant el curs acadèmic 2020-21 que estiga relacionat amb les tecnologies de la informació, i, en el cas del grau, haver superat en el moment de la sol·licitud, un mínim de 120 crèdits del pla d'estudis. Entre els estudis de la UA el perfil de la qual s'ajusta a la convocatòria estan:

· Grau en Enginyeria Informàtica

· Grau en Enginyeria Multimèdia

· Grau en Enginyeria en So e Imatge

· Grau en Enginyeria Robòtica

· Doble Grau en Enginyeria Informàtica i Administració i Direcció d'Empreses

· M.U. en Enginyeria informàtica

· M.U. en Desenvolupament d'Aplicacions i Serveis Web

· M.U. en Desenvolupament de Programari per a Dispositius Mòbils

· M.U. en Ciberseguretat

· M.U. en Ciència de Dades

· M.U. en Enginyeria de Telecomunicació

- Haver sigut seleccionat o seleccionada per Fundació Banc Sabadell d'entre l'estudiantat participant en la Fase 1 del programa.

- Complir els requisits per a poder realitzar unes pràctiques externes, segons la normativa aplicable (Normativa de Pràctiques Externes de la Universitat d'Alacant). Especialment, mantenir la condició d'estudiant durant la realització de les pràctiques i no sol·licitar l'expedició del títol universitari si se superen tots els crèdits del pla d'estudis matriculat abans o durant les pràctiques.

CINQUENA - CRITERIS DE SELECCIÓ

- Complir els requisits per a poder realitzar unes pràctiques externes, segons la normativa aplicable (Normativa de Pràctiques Externes de la Universitat d'Alacant). Especialment, mantenir la condició d'estudiant durant la realització de les pràctiques i no sol·licitar l'expedició del títol universitari si se superen tots els crèdits del pla d'estudis matriculat abans o durant les pràctiques.

- Garantir la disponibilitat de 25 hores setmanals mentre dure el procés de pràctiques (6 mesos)

- Garantir disponibilitat per a participar en totes les activitats sol·licitades

- Se seleccionaran l'estudiantat que complint els requisits previs, obtinga una major puntuació respecte dels següents elements a avaluar (màxim 10):

|  |  |  |
| --- | --- | --- |
| Element d'avaluació | Ponderació | Avaluador |
| Acompliment en objectius proposats pel mentor | 20% | Mentor |
| Entrevista comitè mixt UA-Fundació BS-CCTA | 40% | Comitè mixt |
| Currículum  - Experiència de col·laboració en empreses del mateix àmbit de les pràctiques (habilitats/coneixements)  - Iniciativa  - Treball en equips de més de 10 persones i heterogenis.  - Anglès nivell mitjà parlat i mig-superior llegit/escrit | 25% | Comitè mixt |
| Soft Skills  Comunicació, síntesi, organització, eines... etc. | 15% | Mentor + Comitè mixt |

SISENA - PROCEDIMENT I TERMINI DE PRESENTACIÓ DE SOL·LICITUDS

L'estudiantat s'inscriurà a través d'UACloud mitjançant instància genèrica dirigida al vicerectorat d'Estudiants i Ocupabilitat.

El termini d'inscripció estarà obert de l'1 al 7 de desembre de 2021.

En el formulari d'inscripció de la UA haurà d'adjuntar-se la següent documentació:

1. Curriculum vitae i carta de motivació

2. Còpia del certificat o document acreditatiu de coneixements d'idiomes i d'aquells mèrits que aportació l'estudiant.

SETENA - RESOLUCIÓ DE LES AJUDES

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases substituiran la notificació a les persones interessades i produint els mateixos efectes, es realitzaran d'acord amb el que s'estableix a continuació, en les adreces web detallades.

La llista provisional de sol·licituds admeses i excloses es publicarà en la pàgina <https://centroempleo.ua.es/va/practicas-y-empleo/practiques-en-la-ua/convocatories/>  el dia 9 de desembre de 2021, donant-se un termini de 2 dies hàbils per a les possibles esmenes.

La llista definitiva de sol·licituds admeses es publicarà en la pàgina i la resolució provisional d'estudiantat seleccionat es publicarà en la <https://centroempleo.ua.es/va/practicas-y-empleo/practiques-en-la-ua/convocatories/> el día 14 de diciembre de 2021.

La resolución provisional d'estudiantat seleccionat es publicará en la pàgina <https://centroempleo.ua.es/va/practicas-y-empleo/practiques-en-la-ua/convocatories/> el dia 20 de desembre de 2021 i s'obrirà un període d'al·legacions de 2 dies hàbils.

La resolució definitiva d'ajudes assignades es publicarà a partir del dia 14 de gener 2022, i les persones seleccionades tindran 5 dies hàbils a comptar a partir de l'endemà a la data de publicació per a acceptar o rebutjar l'ajuda a través dels mitjans que s'indiquen en la web de la convocatòria.

Els qui, després d'acceptar l'ajuda dins dels terminis estipulats per a tal fi, desitgen renunciar a ella, hauran de comunicar-ho per escrit, exposant les causes, al Vicerectorat d'Estudiants i Ocupabilitat, en els 5 dies següents a la publicació de la resolució d'ajudes assignades.

VUITENA - PAGAMENT DE LES AJUDES I JUSTIFICACIÓ

Les persones beneficiàries hauran de subscriure el document d'acceptació de l'ajuda una vegada publicada la resolució definitiva, i subscriure l'acord de pràctiques abans de l'inici de les pràctiques. Tota la documentació es tramitarà des de la Unitat de Pràctiques del Servei d'Alumnat.

Es percebrà l'ajuda mensualment a través de transferència bancària i es comunicarà alta a la Seguretat Social com a estudiant en pràctiques remunerades. La gestió de l'abonament i comunicació de l'alta correspondrà a la Universitat d'Alacant.

En els 15 dies següents a la finalització de la seua pràctica (que serà la que figure com a data de finalització en l'acord de pràctiques) el beneficiari o la beneficiària hauran de presentar en la Unitat de Pràctiques el certificat de realització de pràctiques signat per l'entitat d'acolliment, la memòria de les activitats realitzades i l'informe final. Els models i formularis per a aquesta documentació es facilitaran des de la Unitat de Pràctiques.

La justificació de totes les ajudes concedides haurà d'estar completada a 31 d'octubre de 2022.

Aquestes ajudes són incompatibles amb altres ajudes concedides per a realitzar pràctiques a través d'altres convocatòries de la Universitat d'Alacant o d'altres entitats col·laboradores. Són compatibles amb les ajudes a l'estudi.

NOVENA - PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

DESENA - RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu dels d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de valoració podrà interposar-se un recurs d'alçada previst en l'article 112 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

San Vicente del Raspeig, 23 de novembre de 2021

La Rectora

P.D. de signatura, la Vicerectora d'Estudiants i Ocupabilitat (Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03405 Sant Vicent del Raspeig - Alacant  
 Tel. 03 872 3350 - Fax 31 651 1594](https://www.google.es/maps/@43.365936,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12008&trk=tyah&trkInfo=tarId%3Q7014205954784%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)